**ตัวอย่าง**

เรื่อง แจ้งความประสงค์ขอนำบริการมาเชื่อมโยงและให้บริการบนแพลตฟอร์มดิจิทัลกลางของงานบริการภาครัฐสำหรับภาคธุรกิจและประชาชน และมอบหมายผู้ประสานงานและดำเนินการแทนหน่วยงาน

เรียน ผู้อำนวยการสำนักงานพัฒนารัฐบาลดิจิทัล

สิ่งที่ส่งมาด้วย รายชื่องานบริการ (e-Service) ที่ประสงค์จะเชื่อมโยงและให้บริการบนแพลตฟอร์มดิจิทัลกลางและเจ้าหน้าที่ที่ได้รับมอบหมายดำเนินการแทนหน่วยงาน

ตามที่ สำนักงานพัฒนารัฐบาลดิจิทัล (องค์การมหาชน) หรือ สพร. ได้ดำเนินการพัฒนาและให้บริการแพลตฟอร์มดิจิทัลกลางของงานบริการภาครัฐสำหรับภาคธุรกิจและประชาชน (แพลตฟอร์มดิจิทัลกลางฯ) เพื่อรองรับการเชื่อมโยงและบูรณาการงานบริการของหน่วยงานภาครัฐต่างๆ ให้อยู่บนแพลตฟอร์มเดียวกัน อันจะช่วยให้ประชาชนสามารถเข้าถึงบริการของรัฐได้อย่างสะดวก รวดเร็ว และมั่นคงปลอดภัย ประกอบกับ สำนักงานคณะกรรมการพัฒนาระบบราชการ (สำนักงาน ก.พ.ร.) กำหนดเรื่อง “ร้อยละการขับเคลื่อนตามแนวทางการผลักดันการใช้เทคโนโลยีเพื่อยกระดับการให้บริการ (e-Service)” เป็นตัวชี้วัดเชิงยุทธศาสตร์สำคัญ (Strategic KPIs) ประจำปีงบประมาณ พ.ศ. ๒๕๖๙ และกำหนดให้ส่วนราชการแจ้งรายชื่องานบริการที่ประสงค์จะพัฒนาเชื่อมโยงและให้บริการบนแพลตฟอร์มกลางฯ ไปยัง สพร. นั้น

ในการนี้ *...(ชื่อส่วนราชการ)...* ซึ่งมีภารกิจหลักในการ *...[ระบุภารกิจหลักของหน่วยงาน เช่น การให้บริการด้าน.../การกำกับดูแล.../การออกใบอนุญาต...]* จึงมีความประสงค์ขอนำบริการ (e-Service) ของหน่วยงานมาเชื่อมโยงและให้บริการบนแพลตฟอร์มดิจิทัลกลางฯ พร้อมทั้งได้มอบหมายบุคลากรของหน่วยงานที่จะทำหน้าที่ยื่นคำขอ ซึ่งรวมถึงยื่นขอเปลี่ยนแปลงหรือยกเลิกการเชื่อมต่อบริการ จัดส่งข้อมูลหรือเอกสารต่างๆ เพื่อประกอบการพิจารณาและดำเนินการของ สพร. ตลอดจนประสานงานและดำเนินการอื่นใดที่เกี่ยวข้องจนแล้วเสร็จ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(ชื่อ-สกุล ผู้มีอำนาจลงนามผูกพัน)  
 ตำแหน่ง